Хра злоу ахҭысқәа: Амҷба анацизм аҭоурых иазкны
11:23 02.03.2022 (ирҿыцуп: 15:15 02.03.2022)
Иахьа Украина иҟоу анацизм ахьынтәааз, избан уи аларҵәара замоу атәы арадио Sputnik аефир аҟны дазааҭгылеит аҭоурых арҵаҩы Адгәыр Амҷба.
Иахьа анацизм аполитикатә хаҿра аанахәеит, аполитика ҳасабала рхы иадырхәо иалагеит, ҳәа азгәеиҭеит Амҷба арадиоефир аҿы.
"Ус еиԥш ҟазҵо Европатәи аҳәынҭқаарақәеи Америкеи роуп. Афашизм иаиааиз Урыстәыла аҳәынҭқарра, адунеи аҿы апату ҳаракхо ианалага, иацәшәо иҟалеит, уи ауп Асовет Еидгыла аилаҳарагьы зыхҟьаз. Аибашьра Ду аҭоурых нарҳәаарҳәны ишыҟаҵәҟьоу акәымкәа, даҽакала рхы иадырхәартә еиԥш ажәлар ирызнарго иалагеит. Европа аибашьра аҭоурых еицакны ажәлар ирызнанагоит. Анацизм Украина усҟак ахы ыҵнахрымызт, Европеи Америкеи имҩаԥырго аполитика акәмызҭгьы", - иҳәеит Амҷба.
Амҷба Урыстәыла Украина имҩаԥнаго аоперациа ҷыда ахҳәаа аиҭеит, Белоруссиа иҟаз аиҿцәажәарақәа актәи рыхәҭа далацәажәеит.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.